ประกาศจังหวัดสกลนครประกาศจังหวัดสกลนครเรื่องมาตรการป้องกันและการรักษาความปลอดภัยและการดูแลรักษาความสงบเรียบร้อยของประชาชนในการจุดและปล่อยหรือกระทำการอย่างใดเพื่อให้บั้งไฟ ตะไล หรือวัตถุอื่นใดที่คล้ายคลึงกันขึ้นไปสู่อากาศ เพื่อเป็นการแก้ไขปัญหาความเดือดร้อนและเพื่อป้องกันอันตรายรวมทั้งความเสียหายที่จะเกิดแก่อากาศยานชุมชนและประชาชนจากการจุดและปล่อยหรือกระทำการอย่างใดเพื่อให้บั้งไฟ ตะไล หรือวัตถุอื่นใดที่คล้ายคลึงกันขึ้นไปสู่อากาศสมควรกำหนดมาตรการป้องกันและแก้ไขปัญหาดังกล่าวเพื่อความสงบเรียบร้อยของบ้านเมืองอาศัยอำนาจตามความในข้อ๒ และข้อ ๓ ของคำสั่งหัวหน้าคณะรักษาความสงบแห่งชาติ ที่ ๒๗/๒๕๕๙ ลงวันที่ ๑๐มิถุนายน พุทธศักราช ๒๕๕๙จังหวัดสกลนครจึงกำหนดมาตรการป้องกันและการรักษาความปลอดภัยและการดูแลรักษาความสงบเรียบร้อยของประชาชนดังนี้๑.ห้ามมิให้ผู้ใดจุดและปล่อย หรือกระทำการอย่างใดเพื่อให้บั้งไฟ ตะไล หรือวัตถุอื่นใดที่คล้ายคลึงกัน ขึ้นไปสู่อากาศเว้นแต่จะได้รับอนุญาตจากนายอำเภอแห่งท้องที่และได้ปฏิบัติตามหลักเกณฑ์ในประกาศนี้๒.กำหนดระยะเวลาในการจุดและปล่อย๒.๑ให้กระทำได้ในห้วงเดือนหกตามปฏิทินจันทรคติไทย เริ่มตั้งแต่วันขึ้น ๑ ค่ำ เดือน ๖ ถึงวันแรม๑๕ ค่ำ เดือน ๖ ของทุกปี เว้นแต่การจุดตะไล๒.๒ให้หมู่บ้านที่จะจัดงานประเพณีบุญบั้งไฟเดือนหกหมู่บ้านหนึ่ง จุดและปล่อยได้เพียง ๑วันต่อปีภายในห้วงเวลาตามข้อ ๒.๑๒.๓การจุดและปล่อยต้องกระทำระหว่างเวลา ๐๙.๐๐ นาฬิกา ถึงเวลา ๑๗.๐๐ นาฬิกา๒.๔หากมีการเสด็จพระราชดำเนินของพระมหากษัตริย์ พระราชินี หรือพระบรมวงศานุวงศ์ ในพื้นที่จังหวัดสกลนครหรือจังหวัดใกล้เคียงโดยทางเครื่องบินพระที่นั่ง ให้งดการจุดและปล่อยโดยเด็ดขาด ให้เลื่อนการจุดและปล่อยออกไปตามที่นายอำเภอแห่งท้องที่จะเห็นสมควร๓.ชนิด ขนาด และจำนวน๓.๑บั้งไฟที่ใช้ในการจุดและปล่อยต้องผลิตจากวัสดุ อุปกรณ์ที่มีน้ำหนักเบาและไม่มีส่วนผสมของโลหะ๓.๒ขนาดเส้นผ่าศูนย์กลางกว้างหน้าตัดของท่อหรือวัสดุอื่นใดที่ใช้แทนท่อซึ่งใช้บรรจุเชื้อเพลิงของบั้งไฟต้องมีขนาดไม่เกิน ๒.๕๐ นิ้ว ความยาวไม่เกิน ๑๓๐เซนติเมตร๓.๓ขนาดเส้นผ่าศูนย์กลางของตะไลต้องมีขนาดยาวไม่เกิน ๑๒ นิ้ว๓.๔จำนวนในการจุดและปล่อย หรือกระทำการอย่างใดเพื่อให้บั้งไฟ ตะไลหรือวัตถุอื่นใดที่คล้ายคลึงกัน ขึ้นไปสู่อากาศในแต่ละสถานที่ให้จุดได้ตามที่นายอำเภอแห่งท้องที่พิจารณาเห็นสมควร๔.สถานที่จุดและปล่อยหรือกระทำการอย่างใดเพื่อให้บั้งไฟตะไล หรือวัตถุอื่นใดที่คล้ายคลึงกันขึ้นไปสู่อากาศ ต้องอยู่ห่างจากหมู่บ้าน/ชุมชนไม่น้อยกว่า ๕๐๐ เมตร และอยู่ในลักษณะที่ไม่ก่อให้เกิดอันตรายต่อชีวิตและทรัพย์สินของบุคคลอื่น๕.มาตรการในการป้องกันมิให้มีการเล่นการพนัน๕.๑ห้ามไม่ให้มีการพนันขันต่อในการจุดและปล่อยบั้งไฟ หรือตะไล๕.๒ให้ผู้ขออนุญาตกำกับดูแลอย่าให้มีการเล่นการพนันโดยเด็ดขาด๕.๓ห้ามปิดกั้นถนนสาธารณะ สถานที่เข้าสู่บริเวณงานหรือสถานที่จัดงาน๕.๔ห้ามจำหน่ายบัตรค่าเข้าชมหรือเรียกเก็บค่าเข้าชมในการจุดและปล่อยบั้งไฟ ตะไลหรือกระทำการอื่นใดในลักษณะแอบแฝงเพื่อเก็บค่าเข้าชมเช่น จัดให้มีการเรี่ยไรหน้างาน การแจกซองฎีกาผ้าป่าหรือการตั้งตู้รับบริจาค๖.มาตรการป้องกันและรักษาความปลอดภัยและการอื่นใดเพื่อความสงบเรียบร้อยและความปลอดภัยในชีวิตและทรัพย์สินของชุมชนและประชาชน๖.๑ผู้ได้รับอนุญาตต้องนำใบอนุญาตมาแสดงเมื่อจะจุดและปล่อยด้วย๖.๒ให้ผู้ได้รับอนุญาตนำเลขที่ใบอนุญาตกำกับบั้งไฟ หรือตะไลแล้วแต่กรณีไปเขียนหรือแสดงไว้บนบั้งไฟหรือตะไลในตำแหน่งที่บุคคลทั่วไปสามารถมองเห็นได้อย่างชัดเจนและต้องเป็นส่วนที่เหลืออยู่เมื่อบั้งไฟตกลงมาสู่พื้นโดยการเขียนหรือแสดงให้ใช้สีหรือน้ำหมึกหรือสารเคมีที่ขูดลบออกยาก๖.๓ฐานสำหรับจุดบั้งไฟทางไกลต้องมีความชันหรือความลาดเอียงระหว่าง ๘๐ - ๘๗ องศา๖.๔ผู้รับอนุญาตต้องจัดสถานที่จุดและปล่อยให้มีความปลอดภัย โดยให้ผู้ชมอยู่ห่างจากฐานจุดและปล่อยบั้งไฟหรือตะไลไม่น้อยกว่า ๑๐๐ เมตร๖.๕ให้ผู้รับอนุญาตจุดและปล่อยต้องทำหนังสือแจ้งต่อท่าอากาศยานสกลนครพร้อมข้อมูลที่จำเป็น เพื่อออกประกาศนักบินโดยให้ยื่นหนังสือล่วงหน้าไม่น้อยกว่า ๗ วัน ก่อนจุดและปล่อย๗.ผู้ใดกระทำการจุดและปล่อยโดยไม่ได้รับอนุญาตหรือกระทำการนอกสถานที่ที่ได้รับอนุญาตไว้หรือฝ่าฝืนข้อกำหนดในประกาศนี้ต้องระวางโทษจำคุกไม่เกินสามปีหรือปรับไม่เกินหกหมื่นบาทหรือทั้งจำทั้งปรับตามข้อ๕ ของคำสั่งหัวหน้าคณะรักษาความสงบแห่งชาติที่ ๒๗/๒๕๕๙ ลงวันที่ ๑๐ มิถุนายน พุทธศักราช๒๕๕๙๘.ผู้ได้รับอนุญาตตามประกาศนี้ไม่ถือเป็นเหตุให้พ้นผิดหากการจุดและปล่อยหรือกระทำการอย่างใดที่ก่อให้เกิดความเสียหายแก่อากาศยาน ชุมชน หรือประชาชน๙.ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไป[๑]ประกาศ ณ วันที่ ๓สิงหาคม พ.ศ. ๒๕๕๙อดิศักดิ์ เทพอาสน์ผู้ว่าราชการจังหวัดสกลนครวิศนี/ปริยานุช/จัดทำ๑๔ กันยายน๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๒๐๐ ง/หน้า ๔๕/๘ กันยายน ๒๕๕๙